preke » Somerstrand Gemeente
Posts Tagged ‘preke’
Wees Toegewyd – Draai God sy rug? – Rut 1
’n Vreemde vrou in ’n vreemde land, sonder enige heenkome, geen manier om vir haarself te sorg of te voorsien nie. Met die pyn van verlies van ’n eggenoot wat sterf. En dan nog boonop die pyn van ’n kind wat sterf. En nog ’n kind wat sterf. Daar is nie woorde om daardie pyn te beskryf nie. As jy jouself die ergste, seerste ding indink wat met jou kán gebeur – en dan nóg – dan is jy nog nie waar Naomi was nie.
En dis ongeveer hier dat Naomi besluit God het teen haar gedraai. Wat anders moet sy dink?
Written by Rethie van Niekerk on 22/07/2018 . Posted in Preke, Rethie van Niekerk
Wees Eg – Lewe – 1 Johannes 1:1-4 Preek
In die oorspronklike Jurassic Park is daar hierdie wonderlike toneel, wanneer Dr. Alan Grant die paleontoloog, vir die eerste keer regtige, lewendige dinosourusse sien. Hy is verstom. Hy kan sy oë nie glo nie. Sy asem is weggeslaan. Dinosourusse in lewende lywe is soveel meer indrukwekkend as wat hy ooit uit sy fossiele kon droom.
Baie van ons se geloof is soos paleontologie. Soos die studie van fossiele. Dit is vir ons regtig, maar eintlik bestudeer ons net dooie bene. Van ou artifakte. Daar is nie regtig lewe nie. Baie mense kan nie regtig praat van wat hulle self gesien en gehoor en gevoel het nie.
Tog is ons geloof soveel meer as dit! Ons geloof berus nie net op idees of leerstellings nie. Om ’n Christen te word, is nie maar net om by ’n kerk aan te sluit of ’n sekere belydenisskrif te onderskryf of in te stem met ’n sekere leerstelling nie.
Written by Rethie van Niekerk on 24/06/2018 . Posted in Rethie van Niekerk
Jesaja 55 Water, Hoop en Advent
Kom, almal wat dors is, kom na die water toe,
Hierdie woorde klink anders vandag as ’n paar jaar gelede. Die belofte aan water, wanneer daar nie water is nie. Ons munisipaliteit beleef van die ergste droogtes in mense heugenis. Teen Woensdag was ons damme gesamentlik op 28.69% kapasiteit.
Ons situasie is nog nie eers so erg soos die droogte in die Wes-Kaap nie!
Die afgelope week was daar boonop nuusberigte oor ’n wyn tekort – globaal, die ergste in 50 jaar. Wat mense natuurlik laat uitroep: wat kan nog verkeerd loop?! Net nie die wyn nie!
Ek lees die week ’n artikel deur Nadia Marais, ’n dosent in dogmatiek aan die Universiteit van Stellenbosch, getiteld #rainmustfall – ’n teologiese refleksie op droogte, dors en die water van die lewe. Sy vra o.a. of #rainmustfall ’n roep van wanhoop is, of juis van hoop? Of is dit ’n wens? ’n Gebed?
Wat dit ook al is, ons lees hierdie belofte aan water vandag met meer erns en ’n groter begrip van die waarde van water, as ’n tydjie gelede. Ons besef in ons are: water is lewe.
Written by Rethie van Niekerk on 17/12/2017 . Posted in Preke, Rethie van Niekerk
Paasfees 2017 Preek Kolossense 3
As jy iemand wil leer ken, wil weet wie hulle is en wat hulle laat tiek, dan wil jy altyd hulle storie leer ken. Want jou storie – waar jy vandaan kom, wie jou mense is, wat in jou lewe met jou gebeur het – sê wie jy is. Dit bepaal tot ’n groot mate jou waardes, jou keuses. Ek is bv. gebore in Kimberley. Ek het my hele skoolloopbaan op platteland deurgebring. Ek het op Stellenbosch studeer, so ek is ’n Matie. Maar eintlik moet jy verder teruggaan in my storie as jy my wil ken. My ouma en oupa was nie geleerde mense nie. Hulle het hard gewerk sodat my pa kon gaan leer. Ons familie ag vandag harde werk en geleerdheid hoog.
Die storie van Paasfees, is ons storie.
Written by Rethie van Niekerk on 16/04/2017 . Posted in Preke, Rethie van Niekerk
12/11/2018 | #
My 22 jarige dogter soek dringend ‘n netjiese, rustige en veilige tuinwoonstel/privaat en suite kamer binne kommune met veilige parkering vir lang termyn huur (begin 4 Jan ) in Somerstrand. Kontak asb Anita 0828524452
11/11/2018 | #
Dringend opsoek na studente verblyf vir 2 vroulike studente vir 2019 in Summerstrand. 0798878210
28/10/2018 | #
Baie dankie vir hirdie besielende preek Rethie. Net wat ek nodig gehad het en beteken vir my baie.
Did een ding om te vra vir insig en gehooraamheid, maar op ‘n veel dieper vlak om te vra vir ‘n luisterende hart.
Dit wys op ‘n gesindheid van die hart wat so luister dat dit in sinc is met God se hart.
Dit wys op ‘n luister met liefde – vir God, en vir ander.
Dis om nuut te luister en met gevoel te hoor! Dis waauit ware gehoorsaamheid gebore word!
Baie dankie hiervoor! Dit het vir my baie beteken!
Dis een ding om wysheid en insig te vra/he, maar veel dieper om ‘n luisterende hart te he. Dit wys heen op ‘n ware gesindheid van luister na Hom, in liefde vir Hom, en vir ander persone. Dit bring mens in voeling met God se hart, en laat mens nuut kyk na ander en hulle hart!
Goeie Vrydag Samuel Chris van Wyk rut bybelstudie gesin vreesloos doop selgroep huisgodsdiensmateriaal Kersfees kinders Bybel faith@home kleingroep nuus pinkster storie Kleingroepe materiaal huisgeloof Huisgodsdiens Rethie van Niekerk kleingroepmateriaal selmateriaal faith begins at home gebed heilige week Matteus preke Paasfees stiltetyd Dawid Erediens Chris Annelet Slazus Filippense Pinkster 2009 josua 24 rethie hemelvaart van wyk luister Nagmaal